Osm:Help-help.editingFeaturesAdvText/da

For at dele en vej, vælg hvor du vil klippe og klik på saks-værktøjet eller tryk på X på tastaturet. Tip: Tilføj et punkt først for at klippe mellem punkter. For at lave et kryds mellem to veje, tegn som sædvanlig indtil du skal lave et kryds. Derefter når du bevæger musen over en anden vej, vil punkterne lyse op blå. Klik på en af de blå punkter eller andre ønskede placeringer, for på den måde at lave et kryds. For at fjerne et kryds, vælg det punkt på vejen, du ønsker at ændre. Tryk derefter på - på dit tastatur for at fjerne punktet. For at ændre retningen på en vej, skal du klikke på knappen omvend retning i nederste højre hjørne. Retningen på en vej er kun vigtig hvis egenskaben er mærket som "ensrettet" - ensrettede gader, kyster, øer og så videre. For at oprette en parallel vej, vælg en vej, og klik på knappen Opret parallel vej i nederste højre hjørne eller tryk P på tastaturet. For at oprette en vej, der deler punkter med en eksisterende vej, start med at tegne, klik på de første to delte punkter og tryk derefter på F for automatisk at følge den eksisterende vej. Besøg Potlatch 2 Primer på OpenStreetMap wiki for endnu flere avancerede redigeringsmetoder og konventioner.